captive insurance company
Store norske leksikon,Økonomi og næringsliv,Bank og finans,Forsikring
Captive insurance company er et skadeforsikringsselskap som eies av en eller få bedrifter, og som i prinsippet tegner forsikring bare for sine eiere. Internasjonalt, og særlig innen oljeindustrien, har slike selskaper fått stor utbredelse.
I Norge ble det opprettet to egenforsikringsselskap i 1920-årene: A.S Industriforsikring, som eies av Norsk Hydro, og Eksplosionsskade (gjensidig), som nå er en del av Dyno.I 1985 stiftet Statoil eget forsikringsselskap. Senere er flere kommet til, blant annet Oslo kommunes egenforsikringsselskap, Oslo Forsikring, Statnett Forsikring og Telenor Forsikring. Les mer i Store norske leksikon forsikring